b'\n_START_ARTICLE_\nDobra\xc4\x8d\n_START_PARAGRAPH_\nDobra\xc4\x8d (nem\xc5\xa1ko Dobratsch ali Villacher Alpe) je 2166 metrov visoka gora na avstrijskem Koro\xc5\xa1kem. Tvori vzhodni obronek Ziljskih Alp nad mestom Beljak  in dolino Zilje. Dobra\xc4\x8d je za\xc5\xa1\xc4\x8diten kot naravni park.\n_START_SECTION_\nLega in pokrajina\n_START_PARAGRAPH_\nDobra\xc4\x8d predstavlja trn Ziljskih Alp  med soto\xc4\x8djem Drave na severu in Zile  na jugu.\n_START_SECTION_\nRudarstvo\n_START_PARAGRAPH_\n\xc5\xbde v zgodnjem novem veku so v Rogajah kopali baker._NEWLINE_\xc2\xa0\n_START_SECTION_\nOddajnik Dobra\xc4\x8d\n_START_PARAGRAPH_\nOddajnik na Dobra\xc4\x8du je iz leta 1971. Visok je 165 metrov in hibridne gradnje (baza iz betona, vrh iz \xc5\xbeeleza). Oddajnik zagotavlja osnovno pokrivanje Koro\xc5\xa1ke, avstrijske ju\xc5\xbene \xc5\xa0tajerske ter se\xc5\xbee tudi v Kanalsko dolino  v  Italiji in na podro\xc4\x8dje med Jesenicami in Ljubljano.\n_START_SECTION_\nCerkvi na vrhu\n_START_PARAGRAPH_\nT.i. Slovenska cerkev (nem. Windische Kapelle) na Dobra\xc4\x8du v ob\xc4\x8dini \xc4\x8cajna na avstrijskem Koro\xc5\xa1kem je posve\xc4\x8dena Marijinem vnebovzetju. Ime jo razlikuje od druge cerkve na gori, to je t. i. Nem\xc5\xa1ka cerkev._NEWLINE_Kapelo je leta 1690 dal zgraditi gra\xc5\xa1\xc4\x8dak na gradu Wasserleonburg, Baronu von Semmler, kot izpolnitev zaobljube. Po drugi legendi naj bi cerkev darovala gospa Semmler, lastnica istega gradu, potem ko je njen gluhonem sin spregovoril, za kar je prosila Marijo mati bo\xc5\xbejo._NEWLINE_Do leta 1760 je cerkev pripadala fari \xc5\xa0entjur na Zilji, od tedaj pa spada pod \xc5\xbeupnijo v \xc4\x8ca\xc4\x8dah._NEWLINE_Kapela ima absido na 3/8. ki jo nosijo oporniki. Zahodna vrata ima kamniti okvir z reliefom, na vratih pa pi\xc5\xa1e \xe2\x80\x9eFCVA 1825\xe2\x80\x9c. Sodobno fresko, ki predstavlja \xc4\x8drno Madono, je naslikala Helga Druml._NEWLINE_V notranjosti cerkve najdemo floralne ornamente z za\xc4\x8detka 18. stoletja. Na marmornatem oltarju najdemo marmornati kip Matere bo\xc5\xbeje._NEWLINE_Nem\xc5\xa1ka cerkev, Marija na Kamnu (Maria am Stein ali Nem\xc5\xa1ka kapela) se nahaja nad hi\xc5\xa1o na vrhu blizu  Hudega grabna. Cerkev je bila zgrajena leta 1692 in je navi\xc5\xa1je le\xc5\xbee\xc4\x8da cerkev na vrhu izmed vsemi starimi cerkvami tega tipa v vzhodnih Alpah. Cerkev so zgradili rudarji iz Plajberka in spominja na legendo, po kateri se je prikazala nekemu pastirju Marija, sede\xc4\x8da na kamnu. Od tod njeno ime.'